Ռոլան Լամա

**Ռոլան Կոնդե Լամա** (, ), գվինեական ծագմամբ բելգիացի ֆուտբոլիստ, կիսապաշտպան:

## Կենսագրություն
### Ակումբային կարիերա
Ծնվել է Աբիջանում (Կոտ դ’Իվուար)՝ Գվինեայից եկածների ընտանիքում։ Ֆուտբոլով սկսել է զբաղվել տեղի «Կարտալա» ակումբում։ Բելգիա տեղափոխվելուց հետո հայտնվել է երկրորդ դիվիզիոնի «Վիզե» ակումբում։ 2003 թվականին տեղափոխվել է Բելգիայի առաջատար ակումբներից մեկը՝ «Անդերլեխտ»։ Նրան հիմնական կազմի խաղացող դառնալ չի հաջողվել և 2007/08 մրցաշրջանում վարձակալությամբ է տրվել հոլանդական «Ռոդին»: Վարձակալության ընթացքում դարձել է հիմնական կազմի խաղացող և առաջնությունում խփել է 11 գնդակ: 2008 թվականի օգոստոսի 19-ին 2,76 միլիոն եվրոյով «Անդերլեխտից» տեղափոխվել է ֆրանսիական «Լե Ման»։ 4 մրցաշրջան հանդես է եկել «Լե Մանի» կազմում և 7 գոլ է խփել ֆրանսիական էլիտար դիվիզիոնում և 3 գոլ՝ ֆրանսիական երկրորդ լիգայում։ 2011 թվականին դարձել է իսպանական «Օսասունայի» խաղացող: Տրանսֆերի արժեքը կազմել է 1,5 միլիոն եվրո։ Նավարյան ակումբի կազմում միշտ հայտնվել է խաղադաշտում, խփել մի քանի գոլ։ Սակայն 2013 թվականի հունվարի 15-ին կիսապաշտպանը 18-ամսյա վարձավճարով տեղափոխվել է Անգլիայի Պրեմիեր լիգայի «Սուոնսի Սիթի» ակումբ։

2012/13 մրցաշրջանի մնացած հատվածում մասնակցել է ընդամենը 5 հանդիպման, որոնցից 4-ում փոխարինման է դուրս եկել։

2014 թվականի սեպտեմբերին ազատ գործակալի կարգավիճակով միացել է հունգարական «Ֆերենցվարոշին»։ 2016 թվականի դեկտեմբերի 16-ին պայմանագիր է կնքել MLS-ի «Դալլաս» ակումբի հետ։ 

2017 թվականի փետրվարի 23-ին նոր ակումբի կազմում նորամուտն է նշել ԿՈՆԿԱԿԱՖ-ի Չեմպիոնների լիգայի 2016/17 խաղարկության 1/4 եզրափակչի Պանամայի «Արաբե Ունիդոյի» դեմ առաջին խաղում: 2017 թվականի մարտի 4-ին MLS-ում նորամուտն է նշել «Լոս Անջելես Գալաքսիի» դեմ 2017 թվականի մրցաշրջանի մեկնարկային տուրի խաղում։ 2017 թվականի մայիսի 25-ին «Չիկագո Ֆայրի» դեմ խաղում խփել է իր առաջին գոլը «Դալլասի» կազմում։

2018 թվականի մրցաշրջանի ավարտից հետո ակումբը չի երկարաձգել պայմանագիրը ֆուտբոլիստի հետ։ «Ցինցինատի» ակումբը 2018 թվականի դեկտեմբերի 11-ին կայացած MLS-ի ընդլայնման դրաֆթում ընտրել է Լամային, ստորագրել է 2019 թվականի հունվարի 22-ին։ Ռոլանի գոլը, որը 2019 թվականի մարտի 10-ին կայացած «Ատլանտա Յունայթեդի» դեմ խաղն ավարտել է ոչ-ոքի՝ 1:1, նոր ակումբին բերել է իր պատմության մեջ առաջին միավորը։ 2019 թվականի մրցաշրջանի ավարտից հետո «Ցինցինատին» չի երկարաձգել պայմանագիրը նրա հետ։ 2021 թվականի մարտի 26-ին պայմանագիր է կնքել Չեմպիոնշիփի «Յուսլ» «Մեմֆիս 901» ակումբի հետ։ «Մեմֆիսի» կազմում նորամուտն է նշել 2021 թվականի օգոստոսի 29-ին «Սպորտինգ Կանզաս Սիթի II»-ի դեմ խաղում՝ փոխարինման դուրս գալով վերջին ինը րոպեներին։ 2021 թվականի սեպտեմբերի 4-ին խփել է իր առաջին գոլը Մեմֆիսի կազմում «Բիրմինգհեմ Լեգիոնի» դեմ խաղում։

### Միջազգային կարիերա
Հրավիրվել է Բելգիայի պատանեկան և երիտասարդական տարբեր հավաքականներ։ Բելգիայի մինչև 19 տարեկանների հավաքականի կազմում մասնակցել է 2006 թվականին Լեհաստանում կայացած Եվրոպայի պատանեկան առաջնությանը: Չեխիայի հավաքականի հետ խաղում (4:2) խփել է իր թիմի առաջին գոլը: Այդ մրցաշարում ևս մեկ գոլ է խփել Լեհաստանի հավաքականի դարպասը։ 5 խաղ է անցկացրել Բելգիայի հավաքականի կազմում՝ «կարմիր սատանաների» կազմում նորամուտը նշելով 2009 թվականի սեպտեմբերի 9-ին՝ 2010 թվականի աշխարհի առաջնության ընտրական մրցաշարի շրջանակներում Հայաստանի հավաքականի դեմ խաղում։

## Ձեռքբերումներ
; «Անդերլեխտ»
* Բելգիայի չեմպիոն (1)՝ 2006/07
* Բելգիայի սուպերգավաթակիր (1)՝ 2007
; «Սուոնսի Սիթի»
* Լիգայի գավաթի գավաթակիր (1)՝ 2012/13
; «Ֆերենցվարոշ»
* Հունգարիայի չեմպիոն (1)՝ 2015/16 
* Հունգարիայի գավաթի գավաթակիր (2)՝ 2014/15, 2015/16

## Ծանոթագրություններ

## Արտաքին հղումներ
* 
* 
* 
* 
* 
* 

 
Կատեգորիա:Անդերլեխտի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լե Մանի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Օսասունայի ֆուտբոլիստներ
Կատեգորիա:Ֆերենցվարոշի ֆուտբոլիստներ